《古风贺周益公休致》
宋代·黄景说

相公能辞一品官，不能辞转九转丹。
相公能却万钟粟，不能却转长生籙。
潭潭之居移气体，新年七十儿童似。
朝明见客步如飞，窗下时时看细字。
高车得似垂车荣，巍冠何如挂冠清。
深衣独乐真天人，谁其友之聃与彭。

作者简介：宋三山人，字岩老，号白石。孝宗乾道五年进士。宁宗嘉定中累官直秘阁、知静江府。工诗，时人与姜白石并称，号“双白石”。有《白石丛稿》。